system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre O-Zone?
assistant
O-Zone este  o formație de muzică pop compusă din Dan Bălan, Radu Sîrbu și Arsenie Todiraș. Considerați a fi parte a curentului artistic românesc din regiunea istorică Moldova, care constă din numeroși artiști și muzicieni moldoveni afirmați plenar în România și Republica Moldova, așa-numita "invazie moldovenească", trio-ul s-a axat pe stilurile dance și eurodance, ajungând cu câteva din melodiile lor să ocupe primul loc în topurile românești, moldovenești și internaționale.

La un an de la lansarea melodiei Dragostea din tei în România, cei trei de la O-Zone au lansat acest superhit în toată Europa, ajungând pe prima poziție în 27 de țări ale lumii. O-Zone au fost 13 săptămâni pe locul 1 în Eurocharts și s-au vândut peste 8 milioane de discuri.

Deși considerat cel mai de succes grup din Europa în anul 2004, cei de la O-Zone s-au retras în anul 2005. Cei trei membri ai formației s-au lansat fiecare în proiecte individuale, continuând cariere solo. Apoi aceștia s-au reunit pentru prima dată după o perioadă îndelungată de la despărțire pe 9 mai 2017, când au avut două concerte, mai întâi la Chișinău, apoi la București. Ultima dată aceștia au avut concert de Revelion în noaptea de 2019 spre 2020.

Istoric 

O-Zone s-a înființat în 1999 la Chișinău în componența Dan Bălan - Petru Jelihovschi, dar consacrarea s-a făcut la lansarea în Republica Moldova în formula Dan, Arsenie și Radu. Discografia grupului conține trei albume: primul apărut în 1999 la Chișinău, "Number 1", editat în 2001 și "DiscO-Zone" lansat în 2003 la București. 

Bogdan Popoiag, membru al trupei UNU', a pierdut procesul prin care dorea să-și atribuie drepturile de autor ale melodiei [Dragostea din tei], dar a câștigat procesul de calomnie prin care Dan Bălan dorea să arate că Popoiag ar fi un mincinos. Popoiag a renunțat după o vreme la primul proces din motive necunoscute, zvonurile spun că acesta ar fi fost plătit în tăcere pentru a-și retrage acuzațiile. Se spune că acesta a fost angajat doar pentru a realiza orchestrația piesei respective, care de fapt nu exista până la așa zisa angajare. Din informațiile UCMR în timpul procesului cu Popoiag, Dan Bălan și-a retras declarația de compozitor al piesei "De ce plâng chitarele" al cărei adevărat compozitor este 'Mihai Dolgan".

Dan Bălan, 30 de ani, a lansat o versiune în limba engleză a piesei de succes Dragostea din tei în 2004: "Ma-Ya-Hi" (English Version: Dan Bălan feat. Lucas Prata). El a anunțat că va lansa un album rock la New York, dar ultima veste este că ar dori să se întoarcă în România și să reînființeze trupa O-Zone în altă componență.

Șlagărul "Dragostea din tei" a fost prelucrat și a devenit popular în aproape toate țările asiatice: Japonia,, Indonezia, Taiwan etc.

Discografie

Albume de studio

Discuri single

Referințe

Legături externe 
 Web site oficial 
 Fanclub oficial 

Fondări în 1999
Desființări în 2005
Cântăreți în limba română
Formații pop
Formații pop românești
Formații din Republica Moldova